Presentació pública de l'Associació Territoris d'exili
2023-01-13 19:00 UTC | Sala Margarita Xirgu
«Territoris d’exili» és el nom que s’ha donat a l’associació que aquí es dirigeix a tu. Fundada a Barcelona el 2020 amb la finalitat de socialitzar una herència immobiliària fruit d’un d’aquells nombrosos exilis que marquen la història de l’anarquisme.
La idea és fer d’aquest pis un bé comú a disposició del moviment anarquista internacional com a lloc d’estades militants a Barcelona. Com a segon motiu, és fer-ne un lloc de reflexió, recerca, conservació i difusió d’una memòria viva de les lluites per l’emancipació social, dotat en particular d’una biblioteca i d’alguns arxius rellevants del tema dels exilis; els intercanvis que van ocasionar van donar i donen lloc arreu del món a la circulació i floriment de pensaments i accions anarquistes.
El projecte aspira a generar reunions d’interès internacional susceptibles de facilitar, entre d’altres coses, l’establiment i la circulació d’estudis com, per exemple, compilacions bibliogràfiques, fent possible d’equipar projectes editorials i molts d’altres, tots capaços de donar cos material, estructurar, solidificar a través de fronteres les solidaritats entre lluites emancipatòries.
